BARCELONA ACOLLIRÀ LA GUADEC 2006

La 7ª Conferència Europea de Desenvolupadors i Usuaris del GNOME (GUADEC)aplegarà les companyies, governs, educadors i usuaris finals a Barcelona.

BOSTON, Massachussets (EEUU). - 20 de juny del 2005. La 7ª Conferència Europea de Desenvolupadors i Usuaris del GNOME (GUADEC) reunirà a Barcelona els desenvolupadors de programari, així com companyies, governs i usuaris privats de programari lliure i de codi obert.

La conferència ressalta les capacitats i la direcció del GNOME, l'escriptori i entorn de desenvolupament de programari lliure per a ordinadors personals, estacions de treball i dispositius portàtils per a Internet.

Els temes a tractar inclouen tallers de desenvolupament, demostracions de traduccions, models de negoci per al desenvolupament del programari lliure, el GNOME en dispositius mòbils i discussions quant al futur del GNOME.

La GUADEC serà organitzada conjuntament per la GNOME Foundation, la Generalitat de Catalunya, l’ Ajuntament de Barcelona, l'Internet Global Congress (IGC) i la comunitat local de programari lliure. L'esdeveniment es realitzarà juntament amb l'IGC a la Fira de Barcelona al maig del 2006. La data definitiva resta per anunciar.

El president del consell de la GNOME Foundation, Owen Taylor, agraeix la participació de les administracions locals: "Es tracta d'una oportunitat esplèndida per a mostrar els seus desenvolupaments en e-government ieducació, i compartir-ho amb els visitants de tot el món".

La Generalitat de Catalunya i l'Ajuntament de Barcelona estan compromesos amb l'ús d'estàndards oberts i el programari lliure i obert en el sector public i en fomenten l'adopció per part dels seus ciutadans.

El secretari de Telecomunicacions i Societat de la Informació en el Govern català, Oriol Ferran, ha subratllat "la importància per a Catalunya d'acollir esdeveniments com la GUADEC per a ajudar-nos a recolzar la política nacional del govern de promoure el desenvolupament del programari lliure".

Segons Oriol Ferran "aquestes reunions ens permetran accedir eals punts centrals de debat quant al desenvolupament del programari lliure i situarà a Catalunya com a punt de referència internacional en aquest camp.

Quant al GNOME i la GNOME Foundation

Composta de centenars de desenvolupadors voluntaris i companyies líders en el mercat, la GNOME Foundation és una organització compromesa amb el suport i l'avenç del GNOME. El GNOME és un entorn de desenvolupament i escriptori de programari lliure per a ordinadors personals, estacions de treball, servidors de xarxa i dispositius portàtils per a Internet. Les companyies líders en el sector i fabricants d'ordinadors recolzen la tasca de desenvolupament del GNOME, portada a terme per una comunitat global de voluntaris. La Fundació proveeix recolzament organitzacional, financer i legal per a recolzar el projecte GNOME i ajuda a determinar la seva visió i el camí a seguir. Podeu trobar més informació quant al GNOME a www.gnome.org.

Quant a la GUADEC

La Conferència Europea de Desenvolupadors i Usuaris del GNOME (GUADEC) és una reunió anual de desenvolupadors del GNOME, usuaris entusiastes i particulars, empreses, educació i governs de tot el món. Proporciona un fòrum per als membres del projecte GNOME per a mostrar el seu treball i discutir el futur del desenvolupament del GNOME. Acollida en un país europeu diferent cada any, la GUADEC és un catalitzador per al futur desenvolupament i direcció del GNOME. Més informació a guadec.gnome.org.

Quant a l'IGC

L'Internet Global Congress és el principal congrés d'Internet i de Noves Tecnologies a Espanya. Organitzat per la Fundació Barcelona Digital, el congrés comprén un conjunt de conferències adreçades a temes clau per a la societat de la informació, i una mostra (IGC Village) on els delegats poden descobrir els darres productes i serveis d'ICT. Més informació a www.igcweb.net.

2005-07-03T15:31:03